钦定古今图书集成/明伦汇编/氏族典/第388卷 > 李谊
## 钦定古今图书集成/明伦汇编/氏族典/第388卷 > 李谊

按《唐书舒王谊传》：“谊初名谟。帝爱其幼，取为子。大历
十四年，始王舒，与通虔、肃、资四王同封，拜开府仪同
三司，泾原节度大使。李希烈反，朝廷大震，乃拜谟扬
州大都督、荆襄江西沔鄂节度使、诸军行营兵马都
元帅，改名谊。军中以哥舒翰由元帅败，而王所封同
之。帝乃使徙王普。未及行，泾原兵士反，谊从帝出奉”
天。朱泚攻城，谊昼夜传劳，诸军不解带。帝还京师，复
故封。永贞元年薨。